Noverint tam praesentes quam futuri quod Girarda uxor Poncii Willani et filia Hugonis de Masoncellis de Monte Brizono, quando Marciniaci in monacham recepta est, dedit eidem loco et dominabus Deo servientibus unam sexteriatam terrae apud Grasiacum, et apud Montem Brizonum octo jornalaas de vineis et octo denarios. Hanc donacionem factam in manu Archimbaldi prioris et Petri sacristae de Marciaco (sic) laudaverunt Hugo Currerius et Herbertus frater ejus quos jamdicta Girarda genuerat de Hugone Currerio priore viro suo. Hanc quoque donacionem, quam fecit de suo proprio alodo jam nominata mulier, laudavit Stephanus Jugerius qui habebat filiam ejus in uxorem, et ipsa filia laudavit, et Bertrannus de Carau nepos ejus. Testes hujus donacionis sunt Poncius Villencus maritus et Milo Avis praesbyter, et Bertrannus de Carau et Umbertus Ferannus et Poncius filius ejus. Ex alia parte sunt testes Stephanus praesbyter de la Cauce, Ildinus de Cavaniaco, Walandus de Flay et Constancius Carpentarius.